CELEX: 62018TN0574
Language: hr
Date: 2018-09-28 00:00:00
Title: Predmet T-574/18: Tužba podnesena 28. rujna 2018. – Agrochem-Maks protiv Komisije

26.11.2018   
            
            
               HR
            
            
               Službeni list Europske unije
            
            
               C 427/93
            
         
      Tužba podnesena 28. rujna 2018. – Agrochem-Maks protiv Komisije
      (Predmet T-574/18)
      (2018/C 427/122)
      Jezik postupka: engleski
      
         Stranke
      
      
         Tužitelj: Agrochem-Maks d.o.o. (Zagreb, Hrvatska) (zastupnik: S. Pappas, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu uredbu Komisije (EU) 2018/1019; (1)
                  
               
            
                  —
               
               
                  naloži tuženiku snošenje vlastitih troškova i snošenje tužiteljevih troškova u ovom postupku.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog temelji se na tvrdnji da je uprava povrijedila obvezu obrazlaganja svojih odluka prema članku 41. stavku 2. točki (c) Povelje Europske unije o temeljnim pravima.
               
            
                  2.
               
               
                  Drugi tužbeni razlog temelji se na tvrdnji o povredi članka 6. točke (f) ili točke 2.2 Priloga II. Uredbi (EZ) br. 1107/2009 (2) i načela proporcionalnosti, s obzirom na navodne nedostajuće podatke koji se tiču aktivnih tvari čije odobrenje se traži.
               
            
                  3.
               
               
                  Treći tužbeni razlog temelji se na tvrdnji o pogrešnoj primjeni načela predostrožnosti s obzirom na navedene navodno nedostajuće podatke/pitanja koje nije bilo moguće dovršiti u svrhu procjene rizika.
               
            
                  4.
               
               
                  Četvrti tužbeni zahtjev temelji se na tvrdnji o povredi članka 4. Uredbe (EZ) br. 1107/2009 s obzirom na identifikaciju visokog rizika za vodene organizme.
               
            
         (1)  Provedbena uredba Komisije (EU) 2018/1019 оd 18. srpnja 2018. o neproduljenju odobrenja aktivne tvari oksasulfuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011 (SL. 2018 L 183, str. 14).
      
         (2)  Uredba (EZ) br. 1107/2009 Europskog parlamenta i Vijeća od 21. listopada 2009., o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL. 2009 L 309, str. 1) (posebno izdanje na hrvatskom jeziku: poglavlje 3., svezak 61., str. 52.)